તાજેતરમાં એક ઑનલાઇન ટૂરિઝમ વેબસાઇટે એક સર્વે હાથ ધયોર્ હતો જેમાં હૉલિડે પર કપલ્સ મોટા ભાગે કઈ બાબતોએ ઝઘડી પડે છે એનાં કારણો શોધવામાં આવ્યાં હતાં. રિપોર્ટ પ્રમાણે કપલ્સનાં હૉલિડે પર તૂતૂ-મૈંમૈં કરી બેસવાનાં કારણો ક્યારેક ખરેખર સિરિયસ હોય છે તો ક્યારેક સાવ ક્ષુલ્લક. આ સર્વે કહે છે કે દર ચારમાંથી એક કપલ હૉલિડે પર હોય ત્યારે ચાર કલાક રોજ ઝઘડે છે. હવે સમર હૉલિડેની સીઝન નજીકમાં જ છે ત્યારે જાણી લો વેકેશન પર કપલ્સ વચ્ચે જીભાજોડી થવાનાં પાંચ મુખ્ય કારણો કયાં છે.